Hittegolf: Wees voorbereid | Maroela Media
Met die hittegolf wat tans groot dele van die land in sy kake het, word mense aangeraai om nie vir lang tye buite te wees nie.
Volgens Chitra Bodasing, woordvoerder van ER24, kan hitteuitputting tot 'n beroerte of 'n hartaanval lei. "Erge hoofpyne, spierpyne, disoriëntasie of 'n erge dors is gewoonlik tekens van hitteuitputting. As enige van dié simptome opgemerk word, moet mediese behandeling onmiddellik verkry word," het sy gesê.
Bodasing het gesê water is 'n mens se belangrikste bondgenoot teen die hitte. "Voorkom dat jy dehidreer deur genoeg water te drink en uit die son te bly. As jy dit wel buite moet waag, maak gebruik van sonskerm."
Volgens Bodasing sal die dra van 'n sonbril en hoed ook die effek van die hitte op jou liggaam verminder.
as jul my vra dink die hel se deure het oop gegaan dis gaga warm hier in limpopo
Hier in die Noordkaap, Kathu en Upington, registreer die kwik al die afgelope 3 dae 47 grade!! Ons kan maar net sit en kyk hoe als rondom ons verdor en doodgaan. Breek ons harte.
Mense kyk asb dat julle diere ook versorg is…dis nog erger vir hulle in die hitte!
Ek persoonlik hoop die skole gaan NIE soos gewoonlik atletiek in die dag hê nie. Ons weet sodar die skole heropen is dit mos atletiek en regtigwaar elke jaar dink ek hoe erg dit is as ek rooi verbande kinders sien rondloop. Hou dit liefs vroegaand – hoekom nie? Dis lig genoeg tot laat en hoewel dit dan ook warm is is daar minstens nie ook nog die brandende son op die kinders nie. Vur my is heirdie dinge nou lankal verby maar ek hoop regtig ouers dring daarop aan ter wille van hul kinders se welsyn. Maak seker jou… Lees meer »